Digues-me quines son les entitats d'aquest text:
El govern andorrà ha estat tractat amb una enorme displicència, en alguns moments amb gests que s'han acostat massa a la humiliació més innecessària
Fa uns quants anys Vicent Pitarch va fer famosa aquella frase que deia que la diferència entre el País Valencià i el Principat és que al sud hi ha un bon grapat de blaveros mentre que a la Catalunya de les quatre províncies, de blavero n’és tothom. La frase, tan provocadora com afinada, remarcava un fet que, si bé és veritat que s’ha corregit un poc darrerament, essencialment continua viu: la gent del Principat compta molt poc amb la resta del país. Amb la resta dels Països Catalans. Hi compta tan poc, de fet, que ni quan hauria de tenir un interès propi a fer-ho, no se’n preocupa.
Aquests mesos crida particularment l’atenció aquest poc interès del govern català per a atendre l’enuig justificadíssim que hi ha a Andorra, un malestar generalitzat que ha anat creixent a costa de les mesures de confinament. Andorra ha reclamat ara i adés de ser considerada a efectes sanitaris com si formàs part de Catalunya per facilitar la mobilitat natural que sempre hi ha hagut entre l’estat català dels Pirineus i l’autonomia espanyola que porta el nom de Catalunya. Evidentment, Andorra ho demana perquè li convé, especialment pel turisme, però també per tot un seguit de dificultats generals que la pandèmia origina inevitablement en un territori tancat, confinat ja geogràficament d’entrada, com és l’andorrà. I sobre la reacció de la Generalitat a aquestes demandes la millor cosa que se’n pot dir és que ha estat erràtica. I la pitjor, que ha estat d’un menysteniment que ha vorejat la mala educació.
Vicent Pitarch : persona, País Valencià : Entitat_Geopolítica, Principat : Entitat_Geopolítica, Catalunya : Entitat_Geopolítica, Països Catalans : Entitat_Geopolítica, Andorra : Entitat_Geopolítica, Pirineus : muntanya, Generalitat : govern